Nafarroako Parlamentuko Mahaiak, 2020ko maiatzaren 25ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Bakartxo Ruiz Jaso andreak aurkeztutako galdera, hartutako kalte zerebrala duten haurrentzako laguntzari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko maiatzaren 25ean

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioaren eledun Bakartxo Ruiz Jaso andreak, Legebiltzarreko Erregelamenduan ezarritakoaren babesean, honako galdera hau aurkezten du, Osasuneko kontseilari Santos Indurain andreak Osoko Bilkuran erantzun dezan:

Azken asteotan zenbait kexa helarazi dizkigute hartutako kalte zerebrala duten haurren zenbait familiak, oso kezkatuta baitaude beren seme-alabek bi hilabete daramatelako, osasun larrialdi hau dela-eta, neuropsikologiako eta terapia okupazionaleko osasun laguntza espezializatua jaso gabe Nafarroako Ospitalegunean eta errehabilitazioko, logopediako eta pedagogia terapeutikoko saioak eskolan, horrek haien oneratze eta garapen prozesuari begira dauzkan ondorioekin.

Zein da gaurko egoera eta Osasun Departamentuak zer aurreikuspen darabil haur horientzako arreta berrantolatzeko eta egungo inguruabarretara egokitzeko?

Iruñean, 2020ko maiatzaren 21ean

Foru parlamentaria: Bakartxo Ruiz Jaso